Diari Oficial de la Generalitat Valenciana


Sumari del DOGV 4134, del 23-11-2001 (2001/10725)

Informació pública de la convocatòria per a cobrir una plaça de tècnic superior (foment).
-----------------------------------------------------------------------------------------

### Dades del document

Número de DOGV
:   4134

Data del DOGV
:   23-11-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/10755


Data del document
:   28-09-2001

Organisme emissor
:   Ajuntament d'Elx

Tipus de document
:   Convocatòria

Descriptors 

:   * Elx
    * administració local
    * concurs administratiu

Informació pública de la convocatòria per a cobrir una plaça de tècnic superior (foment). [2001/10340]
  
En compliment de l'acord adoptat per la Comissió municipal de Govern de data 27 de juliol de 2001, es publica la convocatòria de l'oposició lliure per cobrir amb personal funcionari de carrera una plaça de tècnic superior (foment), segons les bases següents:
  
1. Objecte de la convocatòria
  
És objecte de la present convocatòria el proveïment en propietat, mitjançant el sistema selectiu d'oposició, d'una plaça de tècnic superior (foment), pertanyent a l'Oferta Pública d'Ocupació de l'any 2001. L'esmentada plaça està enquadrada en l'escala d'Administració Especial, subescala B) Serveis Especials, dotada amb el sou corresponent al grup A, dues pagues extraordinàries, triennis i altres emoluments que pertoquen segons la legislació vigent i els acords municipals.
  
1.1. Publicitat de la convocatòria.
  
La convocatòria serà anunciada al Butlletí Oficial de la Província i al Diari Oficial de la Generalitat Valenciana. Es farà pública al tauler d'edictes de la Corporació i se n'inserirà un extracte al Boletín Oficial del Estado.
  
2. Condicions dels aspirants
  
Per a prendre part en l'oposició caldrà:
  
2.1.1 En funció de la nacionalitat podran participar en les proves:
  
a) Els espanyols.
  
b) Els nacionals d'un Estat membre de la Unió Europea o nacionals d'aquells Estats als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida al Tractat Constitutiu de la Comunitat Europea.
  
També hi podran participar el cònjuge, descendents i descendents del cònjuge, dels espanyols i dels nacionals d'altres Estats membres de la Unió Europea, sempre que no estiguen separats de dret, menors de 21 anys o majors d'aquesta edat que visquen a les seues expenses.
  
Aquest darrer benefici serà igualment d'aplicació a familiars de nacionals d'altres Estats, quan així estiga previst als tractats internacionals celebrats per la Comunitat Europea i ratificats per Espanya.
  
2.1.2. Tenir complits 18 anys d'edat.
  
2.1.3. Tenir titulació universitària de grau superior, o complir les condicions requerides per obtenir-la a la data en què finalitze el termini de presentació d'instàncies.
  
2.1.4. Tenir la capacitat física i psíquica suficient per al normal exercici de la funció.
  
2.1.5. No trobar-se inhabilitat penalment per a l'exercici de funcions públiques.
  
Els aspirants estrangers no han d'haver estat objecte de sanció disciplinària o condemna legal que impedesca, a l'Estat d'on són, l'accés a la funció pública.
  
2.1.6. No haver estat separat, mitjançant expedient disciplinari, del servei de cap de les Administracions públiques.
  
2.2 Estrangers. Acreditació de la nacionalitat i relació de parentiu.
  
En el moment de presentació de la sol·licitud de participació en el procés selectiu, caldrà acreditar la nacionalitat i, en el supòsit previst a l'apartat 2.1.1.b), paràgraf segon, el vincle de parentiu i, si escau, el fet de viure a expenses o estar a càrrec del nacional d'un estat membre de la Unió Europea amb qui es tinga l'esmentat vincle
  
2.3. Equivalència de títols.
  
Pertoca a l'autoritat acadèmica competent declarar l'equivalència de títols.
  
Els títols estrangers hauran de trobar-se degudament revalidats a la data de finalització del termini de presentació d'instàncies.
  
3. Instàncies.
  
3.1. Presentació d'instàncies.
  
Les instàncies en què hom sol·licita prendre part en l'oposició hauran de ser adreçades al president de la Corporació. Caldrà presentar-les al Registre General d'aquesta durant el termini de vint dies naturals comptadors a partir de l'endemà de la publicació de l'extracte de la convocatòria al Boletín Oficial del Estado.
  
Els opositors manifestaran en la instància que reuneixen tots i cascuns del requisits que s'exigeixen en la base segona, referits a la data en què finalitze el termini de presentació d'instàncies.
  
Les instàncies podran ser presentades també en la forma que determina l'article 38.4 de la Llei de Règim Jurídic de les Administracions públiques i del Procediment administratiu comú. En aquest cas, haurà d'estampar-se en la pròpia sol·licitud el segell del registre de l'organisme en què es presente o el segell de certificació postal de qualsevol oficina de correus.
  
3.2. Minusvàlids.
  
Els aspirants amb minusvalideses hauran de fer constar tal extrem en llur sol·licitud en què expressaran la classe de discapacitat que els afecta.
  
3.3 Taxes per drets d'examen.
  
En el moment de presentar la sol·licitud caldrà adjuntar-li el resguard d'haver ingressat al tresor municipal la quantitat de 2.755 pessetes en concepte de taxes per drets d'examen.
  
Aquestes taxes es faran efectives, directament o mitjançant transferència, al compte denominat «Taxa inscripció proves selecció» de la Caixa d'Estalvis del Mediterrani situada a la Plaça de Baix núm. 11, de què és titular l'Ajuntament d'Elx i que té el codi d'identificació següent: 2090 0006 14 6431739770. Caldrà especificar en el document d'ingrés a quina prova selectiva correspon. L'impagament dels drets d'examen, el fet de no aportar el justificant de l'ingrés o de no especificar a quina prova selectiva correspon implicarà l'exclusió de l'aspirant en la resolució per la qual s'aprova la relació d'aspirants admesos i exclosos.
  
3.4 Exempció de la taxa
  
Per tal d'obtenir dret a tal exempció, caldrà aportar, amb la instància, certificació expedida per l'organisme competent en la matèria (actualment l'Institut Nacional d'Ocupació) en què es dirà que l'interessat es troba en situació de desocupació durant un termini continuat de temps superior a un any i que no percep cap subsidi ni prestació per desocupació.
  
Si no pogués aportar-se tal certificació en el moment de presentar la instància, s'ingressarà la taxa. L'interessat podrà sol·licitar-ne la devolució durant els deu dies següents a la finalització del termini d'admissió de sol·licitud, mitjançant instància a què acompanyarà llavors l'esmentada certificació. El fet de no presentar l'esmentada certificació, sense haver ingressat la taxa, implicarà la denegació de l'exempció a través de l'exclusió de l'interessat en la relació d'aspirants a què es refereix la base quarta.
  
4. Admissió d'aspirants.
  
4.1. Relació d'aspirants.
  
Finalitzat el termini reglamentari de presentació de sol·licituds, la Presidència de la Corporació farà pública la llista provisional d'aspirants admesos i exclosos al Butlletí Oficial de la Província i al tauler d'edictes de la Secció de Personal. Es concedirà un termini de deu dies hàbils per corregir el defecte que haja motivat l'exclusió o per realitzar les al·legacions que es consideren oportunes, que seran tingudes en compte en la resolució per la qual s'aprove la llista defintiva, que es farà pública en la forma assenyalada.
  
4.2. Seran causes d'exclusió, ultra les ja assenyalades:
  
- No reunir cap dels requisits a què es refereix la base segona.
  
- L'omissió de la firma en la sol·licitud.
  
- L'omissió en la sol·licitud del número de DNI.
  
5. Tribunal qualificador
  
La seua composició serà fonamentalment tècnica. Els seus vocals hauran de tenir titulació o especialització iguals o superiors a les exigides per a l'accés a les places convocades. Estarà constituït de la forma següent:
  
5.1. Composició.
  
President:
  
- El de la corporació o membre d'aquesta en qui delegue.
  
Vocals:
  
- Un representant de l'administració del Consell de la Comunitat Valenciana.
  
- Un regidor del Partit Popular.
  
- Un agent de desenvolupament local.
  
- Un tècnic del Departament de Personal.
  
- Un tècnic de l'Àrea d'Hisenda i Foment.
  
- Un llicenciat en dret o en ciències econòmiques.
  
- Un funcionari de carrera, a proposta de la representació sindical.
  
Secretari:
  
- El de la Corporació o funcionari en qui delegue.
  
5.2. Suplents.
  
El Tribunal quedarà integrat pels suplents respectius, els quals, simultàniament amb els titulars, hauran de ser designats per al secretari i les vocalies d'aquest no delegables.
  
5.3. Designació i publicitat.
  
La designació dels membres del Tribunal i dels seus assessors es farà pública al Butlletí Oficial de la Província i al tauler d'edictes de la Corporació.
  
La publicació de la seua composició nominal es verificarà almenys un mes ans del començ de la celebració de les proves.
  
5.4. Constitució i actuació.
  
El Tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
5.5. Assessors tècnics.
  
Quan la naturalesa de les proves així ho requeresca, podran designar-se assessors especialistes que col·laboraran amb el Tribunal exercint llur respectiva especialitat tècnica.
  
5.6. Abstencions i recusacions.
  
Hauran d'abstenir-se de formar part dels òrgans de selecció de personal, cosa que caldrà notificar a l'Alcaldia:
  
- Els qui en els cinc anys anteriors a la publicació de la convocatòria haguessen realitzat treballs de preparació d'aspirants a proves selectives d'accés a l'administració pública.
  
- Els qui es troben inclosos en algun dels supòsits a què es refereix l'article 28.2 de la Llei 30/92. Així mateix, els aspirants podran recusar-los en la forma prevista a l'article 21 de l'esmentada Llei.
  
5.7. De l'absència del president.
  
Si un cop constituït el Tribunal i iniciada la sessió se n'absentàs el president, aquest haurà de designar d'entre els vocals concurrents el qui el substituirà durant la seua absència, que podrà ser, en primer lloc, un regidor -si n'hi hagués- i, si no, el vocal de major edat.
  
5.8. Actes.
  
De cada sessió el secretari n'estendrà una acta on farà constar les qualificacions dels exercicis i també les incidències i les votacions que s'hi produiran. Les actes, numerades i rubricades, constituiran l'expedient que reflectirà el procés selectiu dut a terme.
  
6. Començ i desenvolupament de les proves.
  
6.1. Actuació dels aspirants.
  
L'ordre d'actuació dels aspirants, segons sorteig efectuat a tal fi, per als exercicis que no puguen ser realitzats conjuntament, s'iniciarà per aquells aspirants el primer cognom dels quals comença per la lletra «I».
  
L'aspirant acudirà a les proves provist del D.N.I. perquè, en qualsevol moment de la realització de l'exercici, puga ser comprovada la seua identitat.
  
L'aspirant quedarà decaigut en el seu dret a prendre part en les proves si acudeix als llocs de celebració quan ja s'hagen iniciat aquelles o per la inassistència a aquestes, tot i que això es dega a causes justificades. Tractant-se de proves de caràcter individual i successiu, el Tribunal podrà apreciar les causes al·legades i admetre l'aspirant, sempre i quan aquestes proves no hagen finalitzat i l'admissió no menyscabe el principi d'igualtat.
  
6.2. Dates d'examen.
  
Un mes ans de començar els exercicis es faran públics al Butlletí Oficial de la Província el dia, l'hora i el local en què hauran de celebrar-se.
  
Al final de cada exercici el Tribunal farà saber als opositors el lloc i el moment d'iniciació del següent amb, si més no, dotze hores d'antelació al començ d'aquest, si es tracta del mateix exercici, o de vint-i-quatre hores si es tracta d'un nou exercici.
  
Entre la finalització d'un exercici i el començ del successiu no podrà transcórrer un període inferior a setanta-dues hores ni superior a quaranta-cinc dies naturals.
  
Podran ser modificats aquests terminis, estant-hi d'acord el Tribunal, si la totalitat dels aspirants concurrents presta per escrit el seu consentiment.
  
7. Exercicis de l'oposició
  
7.1. Caràcter i contingut dels exercicis.
  
Els exercicis de l'oposició seran els següents, amb el caràcter i contingut que s'assenyala:
  
7.1.1. Primer. Obligatori, eliminatori i qualificable de 0 a 10 punts.
  
Resolució d'un qüestionari de 200 preguntes amb 4 opcions de resposta cascuna d'elles, de les quals només una serà vàlida, sobre el contingut del conjunt del temari de l'Annex I de la convocatòria i sobre les funcions del lloc (Annex II).
  
Seran penalitzades les respostes errònies.
  
El qüestionari podrà contenir, ultra això, preguntes de reserva a les quals els aspirants hauran de respondre, perquè siguen valorades en substitució de les que, eventualment, el Tribunal declaràs invalidades per causes justificades.
  
7.1.2. Segon. Obligatori, eliminatori i qualificable de 0 a 10 punts.
  
Desenvolupament per escrit de tres temes, triats a l'atzar, dels compresos en el temari de l'Annex I de la convocatòria, de la part de Matèria Específica. S'exclou la part de Cultura Organitzativa.
  
Temps màxim: tres hores.
  
7.1.3. Tercer. Obligatori, eliminatori i qualificable de 0 a 10 punts.
  
Realització d'un o més supòsits pràctics relacionats amb les funcions pròpies del lloc de treball (Annex II de la convocatòria).
  
7.1.4. Quart. Valencià. Obligatori, no eliminatori i qualificable de 0 a 1 punt.
  
Demostrar coneixements orals de valencià de nivell elemental.
  
7.2 Minusvalideses
  
Als aspirants amb minusvalideses que ho sol·liciten en la instància per la qual demanen prendre part en la convocatòria, el Tribunal els facilitarà les adaptacions possibles de temps i de mitjans per a la realització de les proves.
  
A tal efecte, també hi assenyalaran el tipus d'adaptacions que necessiten, les quals, en cap moment, no menyscabaran els nivells de coneixement exigibles per a superar les proves ni les condicions d'igualtat amb la resta dels aspirants.
  
7.3. Anonimat
  
En la realització dels exercicis escrits, sempre que siga possible, caldrà garantir l'anonimat dels aspirants.
  
8. Qualificació de les proves selectives
  
8.1. Qualificació.
  
Els membres del Tribunal qualificaran els exercicis eliminatoris amb puntuació de 0 a 10 punts els quatre primers exercicis. Seran eliminats els aspirants que no assolesquen un mínim de 5 punts en cascun d'ells. El quart exercici és obligatori i qualificable i de 0 a 1 punt.
  
Les qualificacions seran adoptades sumant les atorgades pels distints membres del Tribunal i dividint el total pel nombre d'assistents d'aquell. Hom hi negligirà les dues puntuacions extremes -la major i la menor- de les concedides o, si escau, una de les que apareguen repetides com a tals i això quan disten de més de dos punts de la més propera.
  
8.2. Publicitat.
  
Les qualificacions de cada exercici es faran públiques al tauler d'edictes de la Secció de Personal el mateix dia en què siguen acordades.
  
8.3. Qualificació definitiva.
  
L'ordre de qualificació definitiva serà el resultant de la suma total de punts obtinguts en les proves realitzades.
  
8.4. Igualtat en la qualificació.
  
En cas d'empat hom acudirà per dirimir-lo a la major puntuació assolida en cascun dels exercicis, cosa que s'aplicarà successivament en l'ordre en què hagen estat realitzats. En un altre cas es decidirà mitjançant un sorteig.
  
9. Relació d'aprovats, presentació de documents i nomenament.
  
9.1. Relació definitiva d'aspirants aprovats.
  
Resoltes les possibles al·legacions i correccions, si n'hi hagués, el Tribunal dictarà resolució i fixarà la relació definitiva d'aspirants aprovats per ordre de puntuació. Aquests no podran ultrapassar el nombre de places convocades. El Tribunal elevarà la citada relació a la Presidència de la Corporació perquè formule la corresponent proposta de nomenament. Remetrà alhora a aquesta autoritat l'acta de l'última sessió on hauran de figurar, per ordre de qualificació, tots els opositors que, havent superat totes les proves, ultrapassen el nombre de places convocades.
  
9.2. Presentació de documents.
  
Els opositors proposats presentaran a la Secció de Personal d'aquest Excm. Ajuntament, durant el termini de vint dies naturals comptadors a partir de la publicació de la llista d'aprovats, els documents acreditatius de reunir les condicions que per tal de prendre part en les proves s'exigeixen en la base segona, que són:
  
9.2.1. Fotocòpia del Document Nacional d'Identitat acompanyada de l'original per a la seua compulsa.
  
Els aspirants estrangers aportaran documentació acreditativa de llur edat i de llur identitat, en fotocòpia acompanyada de l'original per a la seua compulsa.
  
9.2.2. Còpia autentificada (o fotocòpia que caldrà presentar acompanyada de l'original per a la seua compulsa) de titulació universitària de grau superior. Si aquests documents s'expedeixen després de la data en què finalitza el termini de presentació d'instància, caldrà justificar el moment en què conclogueren els estudis.
  
9.2.3. Certificat acreditatiu de no patir cap malaltia ni defecte físic ni psíquic que impedesca el normal exercici de la funció, que serà expedit pel Gabinet Mèdic d'Empresa. Aquest sotmetrà l'aspirant a totes les proves de determinació que considere convenients.
  
9.2.4. Certidicat de no trobar-se inhabilitat penalment per a l'exercici de funcions públiques.
  
Els estrangers, document acreditatiu de no haver estat objecte de cap sanció disciplinària o condemna penal que impedesca, a l'Estat d'on són, l'accés a la funció pública.
  
9.2.5. Declaració jurada de no haver estat separat, mitjançant expedient disciplinari, de qualsevol Administració o ocupació pública.
  
Així mateix, presentaran declaració de compatibilitat i de no percepció d'havers passius.
  
9.3. Minusvàlids.
  
9.3.1. Els aspirants amb minusvalideses, ultra presentar la documentació relacionada al punt 9.2, acreditaran els requisits de trobar-se afectats per discapacitat de grau igual o superior al 33%, compatible amb les funcions pròpies de la plaça, mitjançant certificació expedida pel Centre Base d'Orientació, Diagnòstic i Tractament de la Conselleria de Treball i Seguretat Social o d'un altre organisme amb igual competència en la matèria.
  
9.4. Exempcions.
  
Els opositors que tenen la condició de funcionaris públics estaran exempts de justificar documentalment les condicions i els requisits ja demostrats quan obtingueren llur anterior nomenament. Hauran de presentar certificació del Ministeri, Corporació local o organisme de què depenguen, on acreditaran llur condició i totes les circumstàncies que consten en l'expedient personal.
  
9.5. Pèrdua del dret al nomenament.
  
Si durant el termini assenyalat, llevat de causes de força major, els aspirants no presentassen la documentació o presentant-la no reunissen els requisits exigibles o incorreguessen en falsedat, no podran ser nomenats. Quedarien anul·lades totes les actuacions, sense perjuí de la responsabilitat en què poguessen haver incorregut per falsedat en la instància. Quedaran vacants les places que per aquestes causes no siguen ocupades.
  
9.6. Presa de possessió.
  
Un cop aprovada la proposta per l'Alcaldia, els opositors nomenats hauran de prendre possessió durant el termini de trenta dies hàbils, comptador a partir de l'endemà de la notificació del nomenament. Si no prenen possessió durant el termini assenyalat sense causa justificada, quedaran en la situació de cessants.
  
9.7. Jurament o promesa.
  
En l'acte de presa de possessió, el funcionari nomenat haurà de prestar jurament o promesa, segons la fórmula prevista a l'article 31.c del Decret Legislatiu de 20 de març de 1991, del Consell de la Generalitat Valenciana, i al Reial Decret 707/79, de 5 d'abril (BOE 06/04/1979).
  
10. Incidències
  
El Tribunal queda facultat per a resoldre els dubtes que es presenten i per a prendre els acords necessaris per al bon ordre de l'oposició en tot allò no previst en aquestes bases.
  
11. Facultat de l'alcaldia
  
El Sr. alcalde, degudament facultat a tal efecte, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que escaiguen.
  
12. Impugnació de la convocatòria
  
La convocatòria, les seues bases i tots els actes administratius que se'n deriven i es deriven de les actuacions del Tribunal podran ser impugnats pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment administratiu comú (modificada per la Llei 4/1999, de 13 de gener).
  
Concretament, contra les qualificacions del Tribunal a partir de la publicació d'aquestes, els aspirant podran presentar:
  
- Dins del termini de quaranta-huit hores, les reclamacions o al·legacions que estimen oportunes, que seran resoltes pel mateix Tribunal.
  
- Dins del termini d'un mes, recurs d'alçada, que serà resolt pel president de la Corporació.
  
13. Legislació aplicable
  
En tot allò no previst en les presents bases, hom aplicarà el que disposen: la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'administració de l'Estat; el Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció del personal de les Administracions locals; i el Decret 33/99 de 9 de març, del Govern Valencià.
  
ANNEX I
  
Programa de temes de l'oposició lliure per a cobrir en propietat una plaça de tècnic superior (foment)
  
Grup I. Matèries comunes
  
Tema 1. L'Estat. Concepte. Elements. Formes d'Estat.
  
Tema 2. La Constitució espanyola de 1978. Principis generals.
  
Tema 3. La Corona. El Poder legislatiu.
  
Tema 4. El Govern. Administració de l'Estat.
  
Tema 5. Organització territorial de l'Estat. Els estatuts d'autonomia: llur significat. Especial referència a l'Estatut d'Autonomia de la Comunitat Valenciana.
  
Tema 6. El Poder judicial.
  
Tema 7. L'acte administratiu. Concepte. Elements de l'acte administratiu.
  
Tema 8. Principis generals del procediment administratiu. Normes reguladores. Fases. Dimensió temporal del procediment administratiu. Dies i hores hàbils; còmput de terminis. Recepció i registre de documents.
  
Tema 9. Fases del procediment administratiu general. Comunicacions i notificacions. El silencia administratiu.
  
Tema 10. La teoria de la invalidesa de l'acte administratiu: actes nuls i anul·lables.
  
Tema 11. Sotmetiment de l'administració a la llei i al dret. Fons del Dret Públic. La llei: les seues classes.
  
Tema 12. La responsabilitat de l'administració Pública.
  
Tema 13. La Funció Pública local i la seua organització.
  
Tema 14. Drets i deures dels funcionaris públics locals. Incompatibilitats. Règim disciplinari. Seguretat Social.
  
Tema 15. Règim local espanyol. Principis constitucionals.
  
Tema 16. El municipi. Organització municipal. Competències.
  
Tema 17. Funcionament dels òrgans col·legiats locals. Convocatòria i ordre del dia. Requisits de constitució. Votacions. Actes i certificats d'acords.
  
Tema 18. Hisendes locals: classificació dels ingressos. Ordenances fiscals-
  
Grup II. Matèries específiques
  
Tema 1. El servei públic en l'esfera local. Els modes de gestió dels serveis públics.
  
Tema 2. Les empreses municipals. Els consorcis.
  
Tema 3. La llei de contractes de les Administracions Públiques, les seues modificacions i normes complementàries. Àmbit d'aplicació: subjectiu i objectiu. Especialitats en l'àmbit local.
  
Tema 4. Les agències de foment per al desenvolupament local. Els programes de foment del desenvolupament local. Potencials endògens.
  
Tema 5. Els municipis i el desenvolupament local. La promoció del desenvolupament socioeconòmic.
  
Tema 6. Els Plans Estratègics de Desenvolupament. Disseny. Implantació. Avaluació.
  
Tema 7. El Pla Estatègic Futurelx: organització, objectius i metodologia.
  
Tema 8. Marc sociodemogràfic de la ciutat d'Elx. Estructura i evolució de la població. Distribució urbana. Indicadors bàsics del mercat de treball.
  
Tema 9. Marc econòmic de la ciutat d'Elx: evolució i situació actual. Infraestructures i equipaments a Elx. Serveis i comunicacions. Comerç i indústria. Perspectives estratègiques.
  
Tema 10. Planejament i desenvolupament urbanístic a Elx. Situació actual. Perspectives estratègiques.
  
Tema 11. El sector turístic i cultural a Elx. Situació actual. Potencials estratègics.
  
Tema 12. El sector agrari a Elx. Anàlisi actual i perspectives estratègiques.
  
Tema 13. Les institucions de la Unió Europea. Característiques generals i funcions.
  
Tema 14. Els fons estructurals. Característiques. Especial referència al Feder i Fons social europeu.
  
Tema 15. El marc comunitari de suport per a les regions espanyoles objectiu 1 (2000-2006).
  
Tema 16. El paper de les administracions en la gestió dels fons estructurals a Espanya.
  
Tema 17. Programes de suport a la indústria a la Comunitat Valenciana. Infraestructures de suport: els Instituts Tecnològics.
  
Tema 18. Centres d'empreses. Concepte i característiques.
  
Tema 19. Identificació i promoció de noves activitats en l'entorn local.
  
Tema 20. La cooperació empresarial: concepte. Tipus de cooperació. Les formes organitzatives de la cooperació empresarial.
  
Tema 21. La franquícia: concepte i característiques. Tipus. Avantatges i inconvenients. Àmbit jurídic de la franquícia.
  
Tema 22. Cultura, ètica i responsabilitat social en les empreses.
  
Tema 23. El llibre blanc del comerç: prioritats d'actuació.
  
Tema 24. El pla territorial de comerç. Objectiu, metodologia i principals conclusions per a l'àrea d'Elx. El pla d'acció comercial d'Elx.
  
Tema 25. Mesures de suport al sector comercial a la Comunitat Valenciana: modernització del comerç interior; ajudes a la petita i mitjana empresa comercial; a la internacionalització i promoció i a la formació comercial. Les agències per al foment d'iniciatives comercials.
  
Tema 26. Les tendències en la transformació del teixit industrial i l'organització de les empreses amb repercussió en l'ocupació a Espanya. Condicionants d'accés dels joves a la primera ocupació.
  
Tema 27. Els nous jaciments d'ocupació: característiques, oportunitats i amenaces.
  
Tema 28. Estratègies europees per a la creació d'ocupació en la societat de la informació.
  
Tema 29. La investigació social: naturalesa i tipus de mesuratges. Escales de mesures. Precisió dels mesuratges. Fases i tècniques. Avantatges i inconvenients de les tècniques qualitatives enfront de les quantitatives.
  
Tema 30. La investigació social: investigació social aplicada: grups d'enfocament; tècnica del grup nominal i tècnica Delphi. L'entrevista i el qüestionari. Informe de resultats d'una avaluació social. El cos de l'informe. Il·lustració de resultats.
  
Tema 31. El Pla nacional d'acció per a l'ocupació del regne d'Espanya. Aspectes generals.
  
Tema 32. El pla nacional de formació i inserció professional. Objectius i característiques. El programa de formació professional ocupacional a la Comunitat Valenciana.
  
Tema 33. El sistema nacional de qualificacions professionals. Definició, funcions i instruments. Acreditació de competències.
  
Tema 34.Les polítiques actives d'ocupació. Assumpció de la gestió de les polítiques actives d'ocupació per la Generalitat Valenciana. El SERVEF: estructura orgànica i funcional.
  
Tema 35. Programes de foment de l'ocupació estable a la Comunitat Valenciana. Programes d'ocupació pública amb fins socials a la Comunitat Valenciana. Mesures de foment d'ocupació per a persones discapacitades. Els centres especials d'ocupació: naturalesa i característiques. Les empreses d'inserció. Objectius i característiques.
  
Tema 36. La detecció de necessitats de formació. Concepte. Processos formals i processos informals de detecció de necessitats. Fases. Planificació de la formació. Etapes. Avaluació de la formació.
  
Tema 37. La programació formativa: objectius, metodologia, recursos didàctics i avaluació. Metodologia per a l'ordenació de la formació professional ocupacional.
  
Tema 38. Programes d'ocupació-formació. Escoles Tallers i cases d'oficis. Tallers d'ocupació. Objectius, característiques i gestió. Els programes de garantia social. La formació dels col·lectius amb especials dificultats d'inserció en el mercat laboral: tallers de formació i inserció laboral.
  
Tema 39. La formació professional contínua. Concepte i marc legal d'actuació. Iniciatives comunitàries per al període 2000-2006. Objectius i línies d'actuació. Les noves tecnologies en la formació ocupacional.
  
Tema 40. Habilitats d'orientació per a l'ocupació. Tipus, característiques i metodologia. La motivació. Procés general i teories sobre la motivacio.
  
Tema 41. L'entrevista de selecció. Tipus. Procés d'entrevista. Habilitats socials: concepte, components i entrenament.
  
Tema 42. El contracte de treball. Concepte. Funcions. Elements. Relacions de treball excloses de l'ordenament laboral. Modalitats del contracte de treball. Característiques.
  
Tema 43. La protecció per desocupació a Espanya. Prestació i subsidi per desocupació. Característiques, requisits i règim d'incompatibilitats. La renda activa d'inserció. Objectiu i característiques.
  
Tema 44. Les empreses de treball temporal. Regulació a Espanya. Agències de col·locació sense fins lucratius.
  
Tema 45. Programa de foment d'ocupació adreçat a emprenedors a la Comunitat Valenciana. Ajudes destinades al foment de l'economia social.
  
Tema 46. El pla de màrqueting. Definició, naturalesa i contingut. Disseny, desenvolupament i avaluació.
  
Tema 47. L'empresa. Formes jurídiques i característiques generals. Tràmits per a la constitució d'empreses. Llicències i autoritzacions.
  
Tema 48. El pla d'empresa. Aspectes generals. Anàlisi de viabilitat d'un projecte empresarial.
  
Tema 49. La comptabilitat de l'empresa: principis comptables. Els comptes en el pla general de comptabilitat. La comptabilitat com a eina de gestió.
  
Tema 50. El balanç. Concepte, funcions i contingut. Anàlisi econòmic i financerr de l'empresa.
  
Tema 51. Marc financer de la petita i mitjana empresa.
  
Tema 52. El control pressupostari. Avantatges i inconvenients. El punt mort: concepte i aplicacions.
  
Tema 53. La planificació estratègica en l'empresa: concepte i diferenciació. El procés de planificació estratègica.
  
Tema 54. Instruments de finançament empresarial preferent: la societat de garantia recíproca. Préstecs Ico. L'Institut Valencià de Finances. El Banc Europeu d'Inversions.
  
Tema 55. La fiscalitat empresarial. Les obligacions tributàries.
  
Tema 56. El sistema de la Seguretat Social. La cotització a la Seguretat Social: concepte i elements. Règims de la Seguretat Social. Prestacions.
  
Tema 57. Innovació i desenvolupament com a estratègia empresarial.
  
Tema 58. Les noves tecnologies. Importància i repercussió en el desenvolupament empresarial.
  
Tema 59. La globalització econòmica. Repercussió en el marc estratègic dels sistemes de producció, en les estructures econòmica i social.
  
Tema 60. Negociació. Tècniques.
  
Tema 61. La planificació i organització d'unitats, programes/projectes.
  
Tema 62. L'avaluació d'unitats, programes, funcions i/o tasques.
  
Tema 63. Planificació i racionalització de recursos.
  
Tema 64. La direcció per objectius.
  
Tema 65. Motivació i treball en equip.
  
Tema 66. Les noves tecnologies: llur relació i impacte en l'àmbit de l'exercici professional.
  
Cultura organitzativa
  
Tema 1. Estructura organitzativa de l'Ajuntament d'Elx.
  
Tema 2. Salut Laboral I.
  
Tema 3. Salut Laboral II.
  
Tema 4. Cultura participativa.
  
Tema 5. L'atenció al ciutadà.
  
Tema 6. La qualitat en els serveis públics.
  
Nota: Els temes de Cultura Organitzativa podran adquirir-se a l'Oficina Municipal d'Atenció al Ciutadà (OMAC), a patri de la finalització del termini de presentació de sol·licituds al preu resultant de l'aplicació de l'ordenança fiscal corresponent.
  
ANNEX II
  
Funcions essencials del lloc de tècnic superior (foment)
  
1. Diagnosticar els diferents sectors econòmics i llurs potencialitats, donant suport i suggerint oportunitats de desenvolupament.
  
2. Promoure, dissenyar, gestionar i avaluar programes dirigits a fomentar i a donar suport al conjunt d'iniciatives generadores d'ocupació i/o desenvolupament econòmic en general.
  
3. Exercir funcions d'assessorament i consultoria en matèria de subvencions, legislació, projectes, programes d'ocupació, formació, desenvolupament, iniciatives d'ocupació, creació d'empreses, etc. així com promoure programes d'investigació en l'àmbit de les seues competències.